सरकारी स्कूल के शिक्षकों की छुट्टी रद्द कर दी गयी है। वे शिक्षक जिन्हें इंटर कॉपियों की स्क्रूटनी के कार्य में लगाया गया है। वे जल्द से जल्द अपना योगदान दें। जो जिला शिक्षा कार्यालय से आकर अपना योगदान पत्र नहीं ले जाएंगे, उनपर कार्रवाई की जाएगी। अब तक लगभग 600 शिक्षकों का योगदान पत्र कार्यालय की ओर से दे दिया गया है। सरकारी स्कूलों में गर्मी की छुट्टी चल रही है। इस कारण स्क्रूटनी कार्य धीमा है। कई शिक्षक अपना योगदान पत्र जिला शिक्षा कार्यालय से नहीं ले गए हैं। डीईओ एम. दास ने बताया कि सभी तरह के प्लस टू स्कूल के आर्ट्स, साइंस और कॉमर्स के शिक्षक अपना योगदान पत्र ले जाएं। साथ ही स्क्रूटनी के कार्य को देखते हुए शिक्षकों की छुट्टी रद्द की गई है।